ଭୁବନେଶ୍ୱର, ମାର୍ଚ୍ଚ୧୯(ଲୋକାଲ ୱାୟାର): ସଂସଦକୁ ୩୩% ମହିଳା ପ୍ରାର୍ଥୀଙ୍କୁ ପଠାଇବାକୁ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଦେଇଥିବା ପ୍ରତିଶ୍ରୁତି ରକ୍ଷା କରି ସୋମବାର ଘୋଷଣା ହୋଇଥିବା ୯ଟି ଲୋକସଭା ଆସନର ପ୍ରାର୍ଥୀଙ୍କ ମଧ୍ୟରେ ୩ ଜଣଙ୍କୁ ସ୍ଥାନ ଦେଇଛନ୍ତି ।
୯ଟି ଆସନ ମଧ୍ୟରୁ ୩ଟିରେ ମହିଳା ପ୍ରାର୍ଥୀ ଦିଆଯାଇଛି, ତାହା ପୁଣି ନୂଆ ମୁହଁ । ସେମାନେ ହେଲେ ସୁନିତା ବିଶ୍ୱାଳ (ସୁନ୍ଦରଗଡ଼), କୌଶଲ୍ୟା ହିକକା (କୋରାପୁଟ) ଏବଂ ପ୍ରମିଳା ବିଶୋୟୀ (ଆସିକା) । ୫୪ ବିଧାନସଭା ଆସନରେ ୧୦ ଜଣ ମହିଳାଙ୍କୁ ଦଳ ଛିଡ଼ା କରାଉଛି । ଲୋକସଭା ସିଟରେ କେବଳ ବଲାଙ୍ଗୀର ସାଂସଦ କଳିକେଶ ସିଂହଦେଓଙ୍କ ଉପରେ ଦଳ ଭରସା କରିଛି । ବାକି ୮ଟି ଆସନରେ ନୂଆ ଚେହେରାଙ୍କୁ ଦେଖିବାକୁ ମିଳିଛି । ଘୋଷିତ ୫୪ ଆସନରୁ ୨୫ଟିରେ ନୂଆ ମୁହଁଙ୍କୁ ଦେଖିବାକୁ ମିଳିଛି ।
ଘୋଷିତ ତାଲିକାରେ ୫ ସାଂସଦଙ୍କୁ ବାଦ ଦିଆଯାଇଛି । ଅର୍କକେଶରୀ ଦେଓ, ସିଦ୍ଧାନ୍ତ ମହାପାତ୍ର, ଝିନ୍ନ ହିକକା, ପ୍ରତ୍ୟୁଷା ରାଜେଶ୍ୱରୀ, ପ୍ରଭାସ ସିଂହଙ୍କ ଟିକେଟ କଟିଥିଲା ବେଳେ ସାଂସଦ ବଳଭଦ୍ର ମାଝୀ ବିଜେଡି ଛାଡ଼ି ପଦ୍ମ ଧରିଛନ୍ତି । ଆସ୍କା ସାଂସଦ ଲଡୁକିଶୋର ସ୍ୱାଇଁଙ୍କର ପରଲୋକ ହୋଇଯାଇଛି ।
ବ୍ରହ୍ମପୁରରେ ସିନେଷ୍ଟାର ସିଦ୍ଧାନ୍ତ ମହାପାତ୍ରଙ୍କୁ କାଟି କଂଗ୍ରେସ ଛାଡ଼ି ଆସିଥିବା ଭେଟେରାନ ଚନ୍ଦ୍ରଶେଖର ସାହୁ ସାଂସଦ ପ୍ରାର୍ଥୀ ହୋଇଛନ୍ତି । କଳାହାଣ୍ଡିରେ ପୂର୍ବତନ ମନ୍ତ୍ରୀ ପୁଷ୍ପେନ୍ଦ୍ର ସିଂହଦେଓ ଏବଂ ନବରଙ୍ଗପୁରରେ ମନ୍ତ୍ରୀ ରମେଶ ମାଝୀ ଲୋକସଭା ପାଇଁ ଲଢ଼ିବେ ।
କୋରାପୁଟରେ ଝିନ ହିକକାଙ୍କ ବଦଳରେ ପତ୍ନୀ କୌଶଲ୍ୟା ହିକକାଙ୍କୁ ଦେଖିବାକୁ ମିଳିବ । ବଲାଙ୍ଗୀର ଲୋକସଭା ଆସନରେ କଳିକେଶ ନିଜ ଟିକେଟ ବଞ୍ଚାଇପାରିଛନ୍ତି । ବରଗଡ଼ରୁ ରାଜ୍ୟସଭା ସାଂସଦ ପ୍ରସନ୍ନ ଆଚାର୍ଯ୍ୟ ଏବଂ ଆସିକାରୁ ନଳବଣ୍ଟା ସତସଙ୍ଗ ମହିଳା ସ୍ୱୟଂ ସହାୟକ ଗୋଷ୍ଠୀର ସଦସ୍ୟ ପ୍ରମିଳା ବିଷୋୟୀ ଛିଡ଼ା ହେବେ । କନ୍ଧମାଳରେ ପ୍ରତ୍ୟୁଷା ରାଜେଶ୍ୱରୀଙ୍କ ବଦଳରେ ରାଜ୍ୟସଭା ସାଂସଦ ଅଚ୍ୟୁତ ସାମନ୍ତ ଏବଂ ସୁନ୍ଦରଗଡ଼ରେ କଂଗ୍ରେସ ନେତା ହେମାନ୍ଦ ବିଶ୍ୱାଳଙ୍କ କନ୍ୟା ସୁନିତା ବିଶ୍ୱାଳଙ୍କୁ ବିଜେଡି ପ୍ରାର୍ଥୀ କରିଛି ।
ସେହିପରି ବିଧାୟକ ଅନାମ ନାଏକ, ଧନେଶ୍ୱର ମାଝୀ, ଡମ୍ବରୁ ସିସା, ରମେଶ ଚନ୍ଦ୍ର ଚ୍ୟାଉପଟ୍ଟନାୟକ, ପ୍ରିୟାଂଶୁ ପ୍ରଧାନ, ବାସନ୍ତୀ ମଲ୍ଲିକ, ଦେବରାଜ ମହାନ୍ତି, ପୂର୍ଣ୍ଣଚନ୍ଦ୍ର ସେଠୀ, ଭି. ସୁଜ୍ଞାନୀ ଦେଓ, ରାଜୀବ ପାତ୍ର, ପୂର୍ଣ୍ଣଚନ୍ଦ୍ର ନାୟକ ପ୍ରମୁଖ ଏଥର ଟିକେଟରୁ ବଂଚିତ ହୋଇଛନ୍ତି ।
କଂଗ୍ରେସ କ୍ୟାମ୍ପ ଛାଡ଼ିଥିବା ଦୁଷ୍ମନ୍ତ ନାଏକ (ଭବାନୀପାଟଣା) ଓ ଭୁପିନ୍ଦର ସିଂହ (ନର୍ଲା)ଙ୍କୁ ବିଧାୟକ ଟିକେଟ ମିଳିଛି । ମନୋହର ରନ୍ଧାରୀଙ୍କ ଭଉଣୀ ପଦ୍ମିନୀ ଦିଆନ କୋଟପାଡ଼ରୁ ଏବଂ ନବରଙ୍ଗପୁରରୁ ସଦାଶିବ ପ୍ରଧାନୀ, ଚିତ୍ରକୋଣ୍ଡାରୁ ପୂର୍ଣ୍ଣଚନ୍ଦ୍ର ବାକା ନୂଆମୁହଁ ହୋଇଛନ୍ତି । କଂଗ୍ରେସ ଛାଡ଼ିଥିବା ବିକ୍ରମ କେଶରୀ ପଣ୍ଡା ବ୍ରହ୍ମପୁର ଏବଂ ଯୋଗେଶ ସିଂହ ସୁନ୍ଦରଗଡ଼ ବିଧାନସଭା ଟିକେଟ୍ ପାଇଛନ୍ତି ।
ନୂଆମୁହଁ ଭାବେ ଧର୍ମଗଡ଼ରେ ମଉସଦି ବାଗ, ପାରଳାଖେମୁଣ୍ଡିରେ ଯୁବରାଣୀ କଲ୍ୟାଣୀ ଗଜପତି, କଣ୍ଟାବାଞ୍ଜିରେ ଅଜୟ ଦାସ, କବିସୂର୍ଯ୍ୟନଗରରୁ ଲତିକା ପ୍ରଧାନ, ବାଲିଗୁଡ଼ାରେ ଚକ୍ରଧର କହଁର, ଦଶପଲ୍ଲାରେ ରମେଶ ବେହେରା, ଆସିକାରୁ ମଞ୍ଜୁଳା ସ୍ୱାଇଁ, ଖଲ୍ଲିକୋଟରୁ ସୂର୍ଯ୍ୟମଣି ବୈଦ୍ୟ, ତଳସରାରେ ଷ୍ଟିଫେନ ସୋରେନ୍, ବଣାଇରୁ ରଂଜିତ କିଷାନଙ୍କୁ ଟିକେଟ ମିଳିଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
